Persona 2
Hahmot > Päähenkilöt

Tatsuya Suou (jap. 周防 達哉, Suō Tatsuya): Pelin Innocent Sin hiljainen protagonisti, jolle pelaaja voi itse antaa nimen, sekä yksi persoonankäyttäjistä pelissä Eternal Punishment. 18-vuotias välit perheeseensä katkaissut kolmannen vuoden opiskelija Seitsemän Sisaruksen lukiosta. Tatsuyan arkana on Aurinko (Sun). Hänen alkuperäinen persoonansa on Vulkanus ja äärimmäinen persoona Apollon. Hänen japaninkielinen äänensä on Takehito Koyasu ja englanninkielinen ääni Innocent Sinin PSP-versiossa Keith Silverstein sekä Eternal Punishmentissa Kim Strauss.
Maya Amano (jap. 天野 舞耶, Amano Maya): Pelin Eternal Punishment hiljainen protagonisti, mutta yksi persoonankäyttäjistä pelissä Innocent Sin. 23-vuotias aikakauslehti Coolestin toimittaja, jolla on positiivinen elämänasenne. Mayan arkana on Kuu (Moon). Hänen alkuperäinen persoonansa on Maia ja äärimmäinen persoona Artemis. Hänen japaninkielinen äänensä on Akiko Yajima ja englanninkielinen ääni Innocent Sinin PSP-versiossa Dorothy Fahn ja Eternal Punishmentissa Lani Minella.
Lisa Silverman (jap. リサ・シルバーマン, Risa Shirubāman): Japanissa syntynyt, mutta verenperinnöltään ulkomaalainen ja itsepuolustuslajeista pitävä 17-vuotias opiskelija Seitsemän Sisaruksen lukiosta. Hän esiintyy persoonankäyttäjänä vain pelissä Innocent Sin Lisan arkana on Rakastavaiset (Lovers). Hänen alkuperäinen persoonansa on Eros ja äärimmäinen persoona Venus. Hänen japaninkielinen äänensä on Hiroko Konishi ja englanninkielinen ääni PSP-versiossa Stephanie Sheh ja Eternal Punishmentissa Lani Minella.
Eikichi Mishina (jap. 三科 栄吉, Mishina Eikichi): Ulkonäöstään huolehtiva ja narsistinen 16-vuotias opiskelija Kasugayaman lukiosta. Hän esiintyy persoonankäyttäjänä vain pelissä Innocent Sin. Eikichin arkana on Kuolema (Death). Hänen alkuperäinen persoonansa on Rhadamanthys ja äärimmäinen persoona Haades. Hänen japaninkielinen äänensä on Kōsuke Toriumi ja englanninkielinen ääni Innocent Sinin PSP-versiossa Troy Baker ja Eternal Punishmentissa Michael Lindsay.
Yukino Mazuyumi (jap. 黛ゆ きの, Mazuyumi Yukino): Esiintynyt myös edellisessä Persona-pelissä. Hän on nykyään 20-vuotias ja toimii pelin Innocent Sin tapahtumien ajan Mayan valokuvaajana sekä työtoverina aikakauslehti Coolestin toimituksessa. Yukinon arkana on Keisarinna (Empress). Hänen alkuperäinen persoonansa on Vesta ja äärimmäinen persoona Durga. Hänen japaninkielinen äänensä on Tomoe Hanba ja englanninkielinen ääni PSP-versiossa Kirsten Potter.
Jun Kurosu (jap. 黒須 淳, Kurosu Jun): 17-vuotias kaksitahoinen ja antisosiaalinen opiskelija Kasugayaman lukiosta. Hän oli myös Jokeri, kunnes hävisi taistelun Tatsuyaa ja muita vastaan. Yukino luovuttaa voimansa hänelle ja Jun korvaa tämän paikan ryhmässä. Junin arkana on Kohtalonpyörä (Fortune). Hänen alkuperäinen persoonansa on Hermes ja äärimmäinen persoona Kronos. Hänen japaninkielinen äänensä on Shigeru Shibuya ja englanninkielinen ääni PSP-versiossa Bryce Papenbrook.
Ulala Serisawa (jap. 芹沢 うらら, Serizawa Urara): 24-vuotias alkoholismiin taipunut Mayan huonetoveri. Hän on yksi persoonankäyttäjistä pelissä Eternal Punishment. Ulalan arkana on Tähti (Star). Hänen alkuperäinen persoonansa on Kallisto ja äärimmäinen persoona Asteria. Hänen japaninkielinen äänensä on Noriko Kaneko ja englanninkielinen ääni Amanda Winn-Lee.
Katsuya Suou (jap. 周防 克哉, Suō Katsuya): 25-vuotias rikosetsivä sekä Tatsuya Suoun isoveli. Hänellä on vahva oikeudentaju, vaikka hänen veljensä pitää häntä ankarana. Hän on yksi persoonankäyttäjistä pelissä Eternal Punishment. Katsuyan arkana on Oikeus (Justice). Hänen alkuperäinen persoonansa on Helios ja äärimmäinen persoona Hyperion. Hänen japaninkielinen äänensä on Yūji Takada ja englanninkielinen ääni Dave Wittenberg.
Baofu (jap. パオフゥ, Paofū): 32-vuotias entinen erikoissyyttäjä ja oikealta nimeltään Kaoru Saga. Hän on nykyään kiristäjä, joka väittää syntyneensä Taiwanissa ja pitää yllä Internet-sivustoa nimeltä "Sumarun pimeä puoli" (The Darkside of Sumaru City). Hän on yksi persoonankäyttäjistä pelissä Eternal Punishment. Baofun arkana on Hirtetty (Hanged Man). Hänen alkuperäinen persoonansa on Odysseus ja äärimmäinen persoona Prometheus. Hänen japaninkielinen äänensä on Jōji Nakata ja englanninkielinen ääni Richard Epcar.
Kei Nanjo (jap. 南条 圭, Nanjō Kei): Esiintynyt myös edellisessä Persona-pelissä. Hän on nykyään 20-vuotias Nanjo Groupin johtaja. Nanjon arkana on Ylipappi (Hierophant). Hänen alkuperäinen persoonansa on Aizen Myouou ja äärimmäinen persoona Yamaoka. Eternal Punishmentin amerikkalaisversiossa hänen nimensä on Nate Trinity. Nanjon japaninkielinen ääni on Toshiyuki Morikawa ja englanninkielinen ääni Innocent Sinin PSP-versiossa Troy Baker.
Eriko Kirishima (jap. 桐島 英理子, エリー, Kirishima Eriko, Erī): Esiintynyt myös edellisessä Persona-pelissä. Hän on nykyään 20-vuotias malli ja näyttelijä. Erikon arkana on Tuomio (Judgement). Hänen alkuperäinen persoonansa on Nike ja äärimmäinen persoona Mikael. Eternal Punishmentin amerikkalaisversiossa hänen nimensä on Ellen. Erikon japaninkielinen ääni on Junko Asami ja englanninkielinen ääni Innocent Sinin PSP-versiossa Stephanie Sheh ja Eternal Punishmentissa Amanda Winn-Lee.